မန်ဟောက်နျန်

တရားသူကြီး ဒေါ်မန်ဟောက်နျန် (အင်္ဂလိပ်: Man Hau Niang) ကို ၁၉၆၁ ခုနှစ်၊ မေလ ၈ ရက်နေ့တွင် မွေးဖွားခဲ့ပြီး၊ ချင်းလူမျိုး၊ ခရစ်ယာန်ဘာသာဝင် ဖြစ်သည်။ သူမ၏ ဖခင်မှာ သီရိပျံချီ ဦးထောင်းကျင်းထန် ဖြစ်သည်။ ပညာရေး အခြေခံပညာများကို မန္တလေး၊ မြစ်ကြီးနားနှင့် ဒဂုံမြို့နယ်ရှိ အထက်တန်းကျောင်းများတွင် သင်ယူခဲ့ပြီး၊ ၁၉၈၄-၁၉၈၅ ပညာသင်နှစ်တွင် ရန်ကုန်ဝိဇ္ဇာနှင့်သိပ္ပံတက္ကသိုလ်မှ LL.B ဘွဲ့ကို ရရှိခဲ့သည်။ အရာထမ်းဘဝ ဒေါ်မန်ဟောက်နျန်သည် ၁၉၈၈ ခုနှစ်၊ ဇူလိုင်လ ၁၁ ရက်နေ့တွင် တရားရေးဝန်ထမ်းအဆင့်-၄ အဖြစ် စတင်တာဝန်ထမ်းဆောင်ခဲ့သည်။ ချင်းပြည်နယ်၊ ဟားခါးခရိုင်၏ ခရိုင်တရားသူကြီးအဖြစ် ခန့်အပ်ခြင်းခံရသည်အထိ တရားရေးဝန်ထမ်းအဖြစ် ၃၃ နှစ်ကျော် တာဝန်ထမ်းဆောင်ခဲ့သည်။ ၂၀၂၁ ခုနှစ်၊ ဖေဖော်ဝါရီလ ၇ ရက်နေ့တွင် ဒုတိယညွှန်ကြားရေးမှူးရာထူးဖြင့် အငြိမ်းစားယူခဲ့သည်။ နိုင်ငံတော်စီမံအုပ်ချုပ်ရေးကောင်စီ အမိန့်အမှတ် (၃၄/၂၀၂၁) အားဖြင့် ချင်းပြည်နယ်တရားလွှတ်တော်တရားသူကြီးအဖြစ် ၂၀၂၁ ခုနှစ်၊ ဖေဖော်ဝါရီ ၇ ရက်တွင် ခန့်အပ်တာဝန်ပေးခဲ့ပြီး၊ ယနေ့အထိ တာဝန်ထမ်းဆောင်လျက်ရှိသည်။ ကိုးကား ကဏ္ဍ:ချင်းပြည်နယ်တရားလွှတ်တော် တရားသူကြီးများ ကဏ္ဍ:ချင်းပြည်နယ်မှ လူပုဂ္ဂိုလ်များ ကဏ္ဍ:မြန်မာ တရားသူကြီးများ ကဏ္ဍ:၁၉၆၁ မွေးဖွားသူများ ကဏ္ဍ:သက်ရှိထင်ရှားပုဂ္ဂိုလ်များ